CELEX: E2014C0303
Language: sl
Date: 2014-07-15 00:00:00
Title: Odločba Nadzornega organa Efte št. 303/14/COL z dne 15. julija 2014 o odobritvi odstopanja Norveške od nekaterih skupnih predpisov za letalsko varnost v skladu s členom 14(6) akta iz točke 66n Priloge XIII k Sporazumu o Evropskem gospodarskem prostoru (Uredba (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES, kakor je bila spremenjena) [2015/1945]

29.10.2015   
            
            
               SL
            
            
               Uradni list Evropske unije
            
            
               L 283/18
            
         ODLOČBA NADZORNEGA ORGANA EFTE
   št. 303/14/COL
   z dne 15. julija 2014
   o odobritvi odstopanja Norveške od nekaterih skupnih predpisov za letalsko varnost v skladu s členom 14(6) akta iz točke 66n Priloge XIII k Sporazumu o Evropskem gospodarskem prostoru (Uredba (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES, kakor je bila spremenjena) [2015/1945]
   NADZORNI ORGAN EFTE JE –
   
      ob upoštevanju člena 14(6) in (7) akta iz točke 66n Priloge XIII k Sporazumu EGP, kakor je bil prilagojen s Sklepom Skupnega odbora EGP št. 163/2011 z dne 19. decembra 2011,
      Uredba (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES, kakor je bila spremenjena,
      in ob upoštevanju točke FCL.740.A Priloge I k aktu iz točke 66ne Priloge XIII k Sporazumu EGP, kakor je bil prilagojen s Sklepom Skupnega odbora EGP št. 146/2013 z dne 15. julija 2013,
      Uredba Komisije (EU) št. 1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta, kakor je bila spremenjena,
      kakor sta bili prilagojeni Sporazumu EGP s Protokolom 1 k navedenemu sporazumu,
   
   ob upoštevanju mnenja Odbora Efte za promet z dne 28. marca 2014,
   ob upoštevanju naslednjega:
   
               (1)
            
            
               Norveška je zaprosila za uporabo odstopanj od skupnih predpisov za letalsko varnost iz izvedbenih predpisov Uredbe (ES) št. 216/2008.
            
         
               (2)
            
            
               V skladu s členom 14(7) navedene uredbe, kakor je bila prilagojena, je Nadzorni organ Efte ocenil potrebo po zahtevanemu odstopanju ter stopnjo zaščite, ki izhaja iz zahtevanega odstopanja, na podlagi priporočil Evropske agencije za varnost v letalstvu. Nadzorni organ je sklenil, da bo sprememba zagotovila stopnjo zaščite, enakovredno stopnji, doseženi z uporabo skupnih predpisov za letalsko varnost, če so izpolnjeni nekateri pogoji. Ocena odstopanja in pogojev, povezanih z njegovo uporabo, je opisana v Prilogi k tej odločbi o odobritvi odstopanja.
            
         
               (3)
            
            
               V skladu s členom 14(7) Uredbe (ES) št. 216/2008, kakor je bila prilagojena, se o odstopanju, odobrenem eni državi članici, uradno obvesti vse države članice, ki so prav tako upravičene do uporabe tega odstopanja.
            
         
               (4)
            
            
               V skladu s členom 1 Sklepa Skupnega odbora EGP št. 163/2011 z dne 19. decembra 2011 in točko 3(a) in (e) Priloge se izraz „država članica“ razume tako, da poleg svojega pomena v Uredbi vključuje tudi države Efte; in Evropska komisija državam članicam EU posreduje informacije o takih odločitvah, ki jih je prejela od Nadzornega organa Efte.
            
         
               (5)
            
            
               O tej odločitvi bi bilo zato treba uradno obvestiti vse države Efte in Evropsko komisijo, da o tem obvesti države članice EU.
            
         
               (6)
            
            
               Opis odstopanja in z njim povezanih pogojev bi moral biti takšen, da bi lahko druge države članice v smislu Uredbe (ES) št. 216/2008, kakor je bila prilagojena, uporabljale navedeni ukrep, kadar so v enakem položaju, ne da bi za to glede na okoliščine potrebovale nadaljnje odobritve Nadzornega organa Efte ali Komisije. Kljub temu morajo države članice v smislu Uredbe (ES) št. 216/2008, kakor je bila prilagojena, uradno sporočiti uporabo odstopanj, saj imajo lahko učinek zunaj zadevne države.
            
         
               (7)
            
            
               Ukrepi iz te odločbe so v skladu z mnenjem Odbora Efte za promet –
            
         SPREJEL NASLEDNJO ODLOČBO:
   Člen 1
   Norveška lahko odstopa od zahteve iz točke FCL. 740.A Priloge I (del-FCL) k Uredbi (EU) št. 1178/2011, kakor je bila spremenjena, kot je določeno v Prilogi k tej odločbi.
   Člen 2
   Vse države članice v smislu Uredbe (ES) št. 216/2008, kakor je bila prilagojena, so upravičene do uporabe istih ukrepov iz člena 1, kakor je določeno v Prilogi k tej odločbi, in zanje velja obveznost uradnega obveščanja, določena v členu 14(6) Uredbe (ES) št. 216/2008, kakor je bila prilagojena.
   Člen 3
   Ta odločba je naslovljena na Norveško. Verodostojna je različica v angleškem jeziku.
   Člen 4
   O tej odločbi se uradno obvesti Islandijo, Lihtenštajn, Norveško in Evropsko komisijo.
   
      V Bruslju, 15. julija 2014
      
         
            Za Nadzorni organ Efte
         
         Helga JÓNSDÓTTIR
         
            Članica kolegija
         
         Xavier LEWIS
         
            Direktor
         
      
   
   
      PRILOGA
      
         ODSTOPANJE KRALJEVINE NORVEŠKE OD UREDBE KOMISIJE (EU) št. 1178/2011
          (1)
         V ZVEZI Z DOLOČENIM ŠTEVILOM UR LETENJA ZA NEKATERE RATINGE ZA RAZREDE
      
      1.   OPIS ZAHTEVKA
      V točki FCL.740.A(b) Priloge I (del-FCL) k Uredbi (EU) št. 1178/2011 je navedeno:
      
         
                     „(b)
                  
                  
                     Podaljšanje veljavnosti ratingov za razred enomotornih letal z enim pilotom.
                     
                                 (1)
                              
                              
                                 Ratingi za razred enomotornih batnih letal in ratingov za letala TMG. Za podaljšanje ratingov za razred enomotornih batnih letal z enim pilotom ali ratingov za razred TMG kandidat:
                                 
                                             (i)
                                          
                                          
                                             v treh mesecih pred datumom poteka ratinga uspešno opravi preverjanje strokovnosti v ustreznem razredu z izpraševalcem v skladu z dodatkom 9 k temu delu ali
                                          
                                       
                                             (ii)
                                          
                                          
                                             v dvanajstih mesecih pred datumom poteka ratinga opravi dvanajst ur letenja v ustreznem razredu, vključno:
                                             
                                                         —
                                                      
                                                      
                                                         6 ur kot PIC,
                                                      
                                                   
                                                         —
                                                      
                                                      
                                                         dvanajstimi vzleti in pristanki ter
                                                      
                                                   
                                                         —
                                                      
                                                      
                                                         letom za usposabljanje, ki traja najmanj eno uro, z inštruktorjem letenja (FI) ali inštruktorjem za rating za razred (CRI). Kandidatom, ki so uspešno opravili preverjanje strokovnosti ali preizkus praktične usposobljenosti za rating za drug razred ali tip letala, ni treba opravljati tega leta.
                                                      
                                                   
                                       
                           
                                 (2)
                              
                              
                                 Če imajo kandidati rating za razred letal z enim batnim motorjem za kopno in rating TMG, lahko izpolnijo zahteve iz 1 v katerem koli od teh dveh razredov in dobijo podaljšanje za oba ratinga.
                              
                           
                                 (3)
                              
                              
                                 Enomotorna turbopropelerska letala z enim pilotom. Kandidati za podaljšanje ratingov za razred enomotornih turbopropelerskih letal uspešno opravijo preverjanje strokovnosti z izpraševalcem v ustreznem razredu v skladu z dodatkom 9 k temu delu v treh mesecih pred datumom poteka ratinga.“
                              
                           
               
      Z dopisom z dne 6. decembra 2013 je vlada Kraljevine Norveške (v nadaljnjem besedilu: Norveška) uradno obvestila Nadzorni organ Efte (v nadaljnjem besedilu: Nadzorni organ) in Evropsko agencijo za varnost v letalstvu (v nadaljnjem besedilu: Agencija) o svojem namenu, da odstopa od te določbe Uredbe (EU) št. 1178/2011, na podlagi člena 14(6) Uredbe (ES) št. 216/2008, kakor je bila spremenjena (2).
      2.   OCENA ZAHTEVKA
      2.1   Potreba
      
      Nadzorni organ meni, da je primerno, da se omogoči navzkrižno priznavanje nekaterih navedenih časov letenja na letalih, ki spadajo pod letala z enim batnim motorjem (v nadaljnjem besedilu: SEP) za kopno in morje, da se podaljša oba ratinga „glede na izkušnje“. Uredba (EU) št. 1178/2011 ne obravnava takega primera in ne zagotavlja preglednosti za pilote amfibijskih letal, kar predstavlja nepotrebno obremenitev za imetnike licence.
      2.2   Enakovrednost stopnje zaščite
      
      Norveška je navedla naslednje razloge, da bi dokazala potrebo po odstopanju od zadevnega predpisa: Za upravljanje letala, ki ga poganja en batni motor, se od pilota zahteva, da ima veljavni (SEP) rating za razred, vključen v licenco iz dela FCL. Del FCL določa dva ratinga za razred SEP. Rating SEP (za kopno) za kopenska letala (s kolesi ali smučmi v podvozju) in rating SEP (morje) za vodna letala (s trupom ali plovci). Del FCL ne določa posebnih določb za amfibijska letala (ki lahko spreminjajo konfiguracijo med letom, da delujejo s kopnega ali vode). Poleg tega mora pilot, ki želi podaljšati veljavnost katerega koli ratinga za razred SEP, izpolnjevati obveznosti iz FCL.740.A(b) Priloge I (del FCL) k Uredbi (EU) št. 1178/2011.
      Norveška je poleg tega predložila, da je že sprejeto, da se za amfibijsko letalo lahko uporabi podaljšanje obeh ratingov z njegovim upravljanjem kot kopensko in vodno letalo, da se izpolnijo zahteve. Za amfibijsko letalo bodo značilnosti letala za ure letenja na ruti enake. Razlikujejo se le vožnja po tleh (taksiranje), vzlet in pristanek/izstopanje potnikov. Določbe FCL. 740.A(b)(2) že priznavajo, da se izkušnje, pridobljene na letalih v razredih SEP(kopno) ali TMG, lahko uporabljajo za podaljšanje veljavnosti ratingov za razred SEP in TMG. Zahteve morajo upoštevati, kaj je skupno in kaj se razlikuje med razredi.
      Agencija se je po pregledu zahteve za odstopanje strinjala, da zahteva za pilote z obema ratingoma za razred, da izpolnjujejo vse zahteve za ure letenja iz FCL.740.A(b) za kopenska in vodna letala, ni potrebna in pomeni nesorazmerno breme za imetnika licence.
      Agencija nadalje ugotavlja, da je obstoječa skupina za oblikovanje predpisov FCL.002 že predlagala spremembo določbe FCL.740A(b), da se vključijo določbe za podaljšanje glede na izkušnje v primeru pilotov z obema licencama, SEP (kopno) in SEP (morje).
      Zato je Agencija v svojem priporočilu za uporabo člena 14(6) Uredbe (ES) št. 216/2008 zaključila, da se bo stopnja zaščite ohranila z norveškim predlogom.
      3.   OPIS ODSTOPANJA
      Namen predlaganega odstopanja od določbe iz točke FCL. 740.A(b) Priloge I (del-FCL) k Uredbi (EU) št. 1178/2011 je omogočiti, da se pet ur upravljanja v vlogi poveljujočega pilota v enem razredu vključi v šest ur drugega razreda.
      Tako se določbe FCL.740.A(b)(3) Priloge I (del-FCL) k Uredbi (EU) št. 1178/2011 uporabljajo z naslednjim pododstavkom:
      
         
                     „(3)
                  
                  
                     Če ima vlagatelj rating za razred letal z enim batnim motorjem za kopno letalo in rating za razred letal z enim batnim motorjem za vodno letalo, lahko izpolni zahteve iz FCL.740(b)(1)(ii) za podaljšanje veljavnosti obeh ratingov, če v 12 mesecih po poteku veljavnosti ratinga opravi 12 ur letenja v letalih z enim batnim motorjem, vključno z naslednjim:
                     
                                 —
                              
                              
                                 6 ur kot poveljujoči pilot letala z enim batnim motorjem, od tega najmanj 1 uro na kopenskem ali amfibijskem letalu, ki se upravlja kot kopensko letalo, ter vsaj 1 uro na vodnem ali amfibijskem letalu, ki se upravlja kot vodno letalo; ter
                              
                           
                                 —
                              
                              
                                 12 vzletov in pristankov na kopnem ter 12 vzletov in pristankov na vodi; ter
                              
                           
                                 —
                              
                              
                                 let za usposabljanje, ki traja vsaj eno uro, z inštruktorjem letenja (FI) ali inštruktorjem za rating za razred (CRI). Ta let za usposabljanje se lahko opravi z letalom z enim batnim motorjem, vodnim letalom ali amfibijskim letalom. Kandidatom, ki so uspešno opravili preverjanje strokovnosti, preizkus praktične usposobljenosti ali oceno usposobljenosti za rating za drug razred ali tip letala, ni treba opravljati tega leta.“
                              
                           
               
      4.   POGOJI ZA UPORABO ODSTOPANJA
      To odstopanje se uporablja za imetnike licenc, izdanih v skladu s Prilogo I (del-FCL) k Uredbi (EU) št. 1178/2011.
      5.   SPLOŠNA UPORABA ODSTOPANJA
      To odstopanje lahko uporabijo vse države Efte, če so izpolnjeni pogoji iz točke 4.
      
         (1)  Akt, naveden v točki 66ne Priloge XIII k Sporazumu EGP (Uredba Komisije (EU) št. 1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta, kakor je bila spremenjena), kakor je bil prilagojen k Sporazumu EGP s Protokolom 1 k Sporazumu.
      
         (2)  Akt iz točke 66n Priloge XIII k Sporazumu EGP (Uredba (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES, kakor je bila spremenjena), kakor je bil prilagojen k Sporazumu EGP s Protokolom 1 k Sporazumu.